Rino Serra/Le fior dël mal/031


XXXI. ËL VAMPIR 
Ti che, mé cotlà it ses intrà, 
Andrinta a mè cheur piansent; 
Ti che, fòrt come na rablà 
Ëd diav ëvnua, fòla e ornament, 

A fé 'd mè spirit umilià 
Tò lèt e toa dominassion; 
-Dzonorà al qual mi i son lià 
Mé forsà a soa caden-a i son, 

Mé carògna mi i stagh ai verm 
Coma la bota ai ciocaton, 
Mé al gieugh ël giugador tëston, 
Maledìa 't saras an etern! 

L'hai pregà la rapida spa 
E peui dit al rapid velen: 
Ti conquista mia libertà... 
Socors, da la viltà ch'am ten. 

Ahidé! Ël velen e la spa 
Lor l'han dime con dëspressi: 
"Ti 't ses pa degn d'esse gavà 
Da toa s-ciavitù a gnun pressi, 

Beté! Ma se dal sò imper 
It podèisso liberé, 
Ij tò basin farìo aussé 
Ël cadaver dël tò vampir!" 

Rino Serra
Leteratura piemontèisa
Baudelaire